‘১৩০ টি পরমাণু অস্ত্র…’ ভারতকে হুমকি পাক মন্ত্রীর

ওয়েব ডেস্ক: ‘পাকিস্তানের (Pakistan) ১৩০টি পরমাণু অস্ত্র তাক করা ভারতের দিকে’ ভারতের বিরুদ্ধে হুঙ্কার পাক মন্ত্রী হানিফ আব্বাসিকে।

পহেলগামে (Pahalgam) জঙ্গি হামলা! আর সেই হামলায় নিহত ২৬ জন ভারতীয় পর্যটক। আর তারপরেই ভারত পাক কূটনৈতিক সম্পর্কে এসেছে বিরাট চির।

ভারতের পক্ষ থেকে পাকের সঙ্গে প্রায় সবরকম সম্পর্ক বাতিল করা হয়েছে। ভারতে আর কোন পাকিস্তান বসবাস করতে পারবেন না। পাশাপাশি, বাতিল করা হয়েছে পাকিস্তানের ভিসাও। আটারি-ওয়াঘা সীমান্ত বন্ধ করা হয়েছে।

আরও পড়ুন: পহেলগাম জঙ্গি হামলার তদন্তে এবার NIA

আর এই সবকিছুর মধ্যে সিন্ধু জলবন্টন চুক্তি স্থগিত রাখায় পাকিস্তানের ক্ষোভ বেড়ে যায়। আর সেই প্রসঙ্গেই পাক মন্ত্রী এবার ভারতের উদ্দেশে দিলেন হুঁশিয়ারি।

হানিফের স্পষ্টত দাবি, ভারত যদি সিন্ধুর জল পাকিস্তানকে না দেয়, তাহলে ভারত পুরোদস্তুর যুদ্ধের জন্য প্রস্তুত থাকুক। সেই সঙ্গেই তিনি বলেন, ‘ পাকিস্তানের ১৩০টি পরমাণু অস্ত্র ভারতের দিকে তাক করা’।

এই প্রসঙ্গেই তিনি বলেন, অস্ত্রগুলি প্রকাশ্যে প্রদর্শিত করা নেই। গোপন ডেরায় রাখা। আর যখন খুশি সেগুলি আঘাত হানতে পারে।

পাক মন্ত্রীর দাবি, “ওরা যদি জল সরবরাহ বন্ধ করে দেয় তাহলে যেন যুদ্ধের জন্য প্রস্তুত থাকে। আমাদের কাছে যা সামরিক সরঞ্জাম আছে, মিসাইল আছে সেটা প্রকাশ্যে নেই। কেউ জানে না দেশের কোথায় কোথায় আমরা পরমাণু অস্ত্র তাক করে রেখেছি। আবারও বলছি, এই সব ব্যালিস্টিক মিসাইল, সব তোমাদের দিকে তাক করা!”

উল্লেখ্য, পহেলগামে জঙ্গি হামলায় ২৬ জন ভারত পর্যটককে নৃশংসভাবে খুন করা হয়েছে। আর সেই ঘটনা যে পাকিস্তানি ঘটিয়েছে তা লস্কর-ই-তইবা স্বীকারও করেছে। ইতিমধ্যেই ভারত-পাক কূটনৈতিক সম্পর্কের টানাপোড়েন চরমে উঠেছে। আর এই আবহেই পাক মন্ত্রী ভারতের উদ্দেশে দিলেন হুঁশিয়ারি।

দেখুন অন্য খবর